poecilidae kanthi ukuran alit. Ulam jantan lan betina déwasa gampil anggènipun mbedakaken saking ukuran, wujuding awak, lan saking warnnipun (dimorfisme seksual). Dawaning awak ulam betina kirang ing antawisipun 4-6 cm, bilih ingkang jantan langkung alit kirang langkung 2,5 - 3,5 cm. Ulam guppy jantan kagungan warni ingkang cerah lan manéka warni, mliginipun ulam kanthi jinis hibrida. Ulam guppy ingkang liar warninipun langkung biasa ananging ingkang jantan tetep manéka warni kanthi 2 titik ireng kados mata wonten ing sisih awak ingkang setunggal wonteng ngandhaping sirip punggung bilih setunggal malih ing nginggiling sirip dubur. Ulam guppy betina ingkang liar kagungan awak tambun kanthi warni kuning radi coklat lan susunaning sisik maujud pola kados jala (reticulata = kanthi pola jaring utawi jala) lan wetengipun gendut kanthi warna putih [1].